ΓΡΑΠΤΗ ΕΡΩΤΗΣΗ E-2725/01

υποβολή: Niels Busk (ELDR) προς την Επιτροπή

(5 Οκτωβρίου 2001)

Θέμα: Επισιτιστική βοήθεια στη Ρωσία

Σύμφωνα με την ειδική έκθεση του Ελεγκτικού Συνεδρίου(1) μεγάλο μέρος της επισιτιστικής βοήθειας έχει καταβληθεί στη Ρωσική Ομοσπονδία και όχι στους πραγματικά ενδεείς όπως είχε αρχικά προβλεφθεί. Το γεγονός αυτό είχε ως συνέπεια διαταραχές στις εμπορικές συναλλαγές με τη Ρωσία.

Μπορεί η Επιτροπή να ανακοινώσει σε ποιο στάδιο βρίσκονται οι σημερινές εργασίες αξιολόγησης, και ποια μέτρα προτίθεται να λάβει για να αποφευχθούν παρόμοιες διαταραχές της αγοράς κατά την εφαρμογή μελλοντικών δράσεων παροχής βοήθειας·

(1) Ε.Ε. C 25 της 25.1.2001.

Απάντηση του κ. Patten εξ ονόματος της Επιτροπής

(3 Δεκεμβρίου 2001)

Η Επιτροπή έχει δώσει ολοκληρωμένη απάντηση στα όσα διαπιστώνει στην έκθεσή του το Αξιότιμο Μέλος του Κοινοβουλίου. Η απάντηση αυτή, η οποία δημοσιεύεται στο παράρτημα της ειδικής έκθεσης του Ευρωπαϊκού Ελεγκτικού Συνεδρίου(1), αφορά τα προβλήματα που θίγονται στην παρούσα ερώτηση.

Ειδικότερα, η Επιτροπή παραπέμπει το Αξιότιμο Μέλος του Κοινοβουλίου στις παραγράφους 48, 50, 51 και 52 σχετικά με τη διατάραξη της λειτουργίας της αγοράς, στην παράγραφο 53 σχετικά με τη στοχοθέτηση του προγράμματος καθώς και στις παραγράφους 56 έως 61 του συμπεράσματος. Ελάχιστες ενδείξειςπάρχουν για στρεβλώσεις στις εμπορικές συναλλαγές και στις τοπικές αγορές. Ανεξάρτητες αξιολογήσεις έδειξαν το θετικό αντίκτυπο του προγράμματος στην τροφική αλυσίδα. Η σύσταση κεφαλαίωνποκατάστασης από την πώληση της επισιτιστικής βοήθειας συνέβαλε στην εκκαθάριση των καθυστερούμενων συνταξιοδοτικών οφειλών της Ρωσίας καθώς και στη σημαντική αύξηση των βασικών συντάξεων. Η επισιτιστική βοήθεια προς τη Ρωσία έχει σχεδιαστεί με βάση τις διεθνείς κατευθυντήριες οδηγίες και εφαρμόζεται σε στενή συνεργασία με τις ρωσικές αρχές και τα προγράμματα άλλων χορηγών βοήθειας.

Όσον αφορά τις εργασίες αξιολόγησης, το πρόγραμμα αυτό δεν έχει ολοκληρωθεί ακόμα παρά το γεγονός ότι η παράδοση των 1,67 εκατ. τόνων προϊόντος πραγματοποιήθηκε πριν από τα τέλη του Μαρτίου 2000. Η Μικτή Ομάδα Εργασίας Κοινότητας-Ρωσίας, που συγκροτήθηκε με σκοπό την επίβλεψη της εφαρμογής, εξακολουθεί να συνέρχεται σε μηνιαία βάση μέχρις ότου καταβληθούν όλες οι καθυστερούμενες οφειλές στον ειδικό λογαριασμό και μέχρις ότου πραγματοποιηθούν και οι τελευταίες εκταμιεύσεις από τον εν λόγω λογαριασμό. Στις 3 Οκτωβρίου 2001 οι συνολικές καθυστερούμενες οφειλές ανέρχονταν σε 576 εκατ. ρωσικά ρούβλια (RUR), πράγμα το οποίο αντιπροσωπεύει περίπου το 8 % της συνολικής αξίας των πωληθέντων προϊόντων στο πλαίσιο του προγράμματος. Δυνάμει του άρθρου 4 του κανονισμού (ΕΚ) αριθ. 2802/98 του Συμβουλίου της 17ης Δεκεμβρίου 1998 σχετικά με την εφαρμογή ενός προγράμματος εφοδιασμού της Ρωσικής Ομοσπονδίας σε γεωργικά προϊόντα(2), πραγματοποιήθηκε σχετική ανεξάρτητη αξιολόγηση. Επί του παρόντος διεξάγεται ανεξάρτητος λογιστικός έλεγχος, ενώ η τελική έκθεση του λογιστικού ελέγχου αναμένεται την άνοιξη του 2002.

Στο πλαίσιο των μελλοντικών δράσεων παροχής επισιτιστικής βοήθειας, η Επιτροπή θα λάβειπόψη της την πολύτιμη εμπειρία που αποκτήθηκε από το συγκεκριμένο πρόγραμμα καθώς και τις συστάσεις που αναφέρονται λεπτομερώς στις ανεξάρτητες αξιολογήσεις. Βεβαίως, η Επιτροπή καταβάλλει κάθε προσπάθεια ώστε να αποφεύγεται οποιαδήποτε ανωμαλία στη λειτουργία της αγοράς, τόσο στο εσωτερικό της Κοινότητας όσο και στο επίπεδο των δικαιούχων χωρών, με όλες τις μεγάλης κλίμακας δράσεις επισιτιστικής βοήθειας. Στην περίπτωση της Ρωσικής Ομοσπονδίας, η Επιτροπή δεν σχεδιάζει επί του παρόντος να προτείνει περαιτέρω δράσεις επισιτιστικής βοήθειας.

(1) ΕΕ C 25 της 25.1.2001.

(2) ΕΕ L 349 της 24.12.1998.